****

**LIETUVOS RESPUBLIKOS energetikos MINISTRAS**

**ĮSAKYMAS**

**dėl LIETUVOS RESPUBLIKOS ENERGETIKOS MINISTRO 2014 M. GRUODŽIO 2 D. ĮSAKYMO NR. 1-298 „DĖL 2014–2020 m. europos sąjungos fondų investicijų veiksmų programos prioriteto įgyvendinimo priemonių įgyvendinimo plano patvirtinimo“ PAKEITIMO**

2015 m. birželio 15 d. Nr. 1-153

Vilnius

P a k e i č i u 2014–2020 m. Europos Sąjungos fondų investicijų veiksmų programos prioriteto įgyvendinimo priemonių įgyvendinimo planą, patvirtintą Lietuvos Respublikos energetikos ministro 2014 m. gruodžio 2 d. įsakymo Nr. 1-298 „Dėl 2014–2020 m. Europos Sąjungos fondų investicijų veiksmų programos prioriteto įgyvendinimo priemonių įgyvendinimo plano patvirtinimo“, ir papildau I skyrių 3 skirsniu:

„**TREČIASIS SKIRSNIS**

**VEIKSMŲ PROGRAMOS PRIORITETO ĮGYVENDINIMO PRIEMONĖ** **NR.** **04.3.1-VIPA-V-101 „VALSTYBEI NUOSAVYBĖS TEISE PRIKLAUSANČIŲ PASTATŲ ATNAUJINIMAS“**

**1. Priemonės aprašymas**

|  |
| --- |
| 1.1. Priemonės įgyvendinimas finansuojamas Europos regioninės plėtros fondo lėšomis. |
| 1.2. Įgyvendinant priemonę, prisidedama prie uždavinio „*Sumažinti energijos suvartojimą viešojoje infrastruktūroje ir daugiabučiuose namuose*“įgyvendinimo*.* |
| **1.3.**  **Remiamos veiklos:**  1.3.1. Valstybei nuosavybės teise priklausančių šildomų ir (arba) vėsinamų viešųjų pastatų atnaujinimas didinant energijos vartojimo efektyvumą; |
| **1.4. Galimi pareiškėjai:**  1.4.1. Valstybei nuosavybės teise priklausančius viešuosius pastatus patikėjimo ar panaudos teise valdantys subjektai (išskyrus valstybės įmones) ir (arba) centralizuotai valdomo valstybės turto valdytojas. |

**2. Priemonės finansavimo forma**

|  |
| --- |
| 2.1. Grąžinamoji subsidija |
| 2.2.Grįžusios lėšos bus naudojamos priemonei Nr.04.3.1-VIPA-V-101„Valstybei nuosavybės teise priklausančių pastatų atnaujinimas“ finansuoti. |

**3. Projektų atrankos būdas**

|  |
| --- |
| Valstybės projektų planavimas. |

**4. Atsakinga įgyvendinančioji institucija**

|  |
| --- |
| UAB „Viešųjų investicijų plėtros agentūra“. |

**5. Reikalavimai, taikomi priemonei atskirti nuo kitų iš ES bei kitos tarptautinės finansinės paramos finansuojamų programų priemonių**

|  |
| --- |
| Jei pagal priemonę Nr.04.3.1-VIPA-V-101 „Valstybei nuosavybės teise priklausančių pastatų atnaujinimas“ finansuojamas valstybei nuosavybės teise priklausančių šildomų ir (arba) vėsinamų viešųjų pastatų atnaujinimas, finansavimas teikiamas Viešųjų pastatų energinio efektyvumo didinimo programoje nurodytoms viešųjų pastatų energinio efektyvumo didinimo priemonėms.  Pagal priemonę Nr.04.3.1-VIPA-V-101 „Valstybei nuosavybės teise priklausančių pastatų atnaujinimas“, siekiant ją atskirti nuo priemonės Nr. 04.3.1-FM-F-105 „Energijos vartojimo efektyvumo didinimas viešojoje infrastruktūroje“, bus finansuojami energinio efektyvumo didinimo projektai pastatams, kurie pagal Vadovybės apsaugos įstatymo nuostatas priskirtini saugomiems objektams ir, kuriuose taikomas specialus režimas jų apsaugai ar, kuriuose pagal kitus galiojančius teisės aktus energijos taupymo paslaugų teikimo įmonės negali užtikrinti paslaugų teikimo.  Pagal šią priemonę taip pat bus finansuojami Tinkamų atnaujinti pastatų sąraše esančių pastatų energinio efektyvumo didinimo projektai, dėl kurių buvo kreiptasi, bet kuriems nebuvo skirtas finansavimas pagal priemonę Nr. 04.3.1-FM-F-105 „Energijos vartojimo efektyvumo didinimas viešojoje infrastruktūroje“. |

**6. Priemonės įgyvendinimo stebėsenos rodikliai**

|  |  |  |  |  |
| --- | --- | --- | --- | --- |
| Stebėsenos rodiklio kodas | Stebėsenos rodiklio pavadinimas | Matavimo vienetas | Tarpinė reikšmė 2018 m. gruodžio 31 d. | Galutinė reikšmė 2023 m. gruodžio 31 d. |
| R.S.317 | „Sunaudotas galutinės energijos kiekis paslaugų ir namų ūkių sektoriuose“ | Tūkst. tne. | 1948 | 1680 |
| P.B.232 | „Metinis pirminės energijos suvartojimo viešuosiuose pastatuose sumažėjimas“ | kWh/per metus | 2481000 | 9925000 |
| P.B.234 | „Bendras metinis šiltnamio efektą sukeliančių dujų kiekio sumažėjimas“ | t CO2 ekvivalentu | 720 | 2878 |

**7. Priemonės finansavimo šaltiniai**

(eurais)

| Projektams skiriamas finansavimas | | | Kiti projektų finansavimo šaltiniai | | | | |
| --- | --- | --- | --- | --- | --- | --- | --- |
| ES struktūrinių fondų  lėšos – iki | Nacionalinės lėšos | | | | | | |
| Lietuvos Respublikos valstybės biudžeto lėšos – iki | | Projektų vykdytojų lėšos | | | | |
| Iš viso – ne mažiau kaip | Lietuvos Respublikos valstybės biudžeto lėšos | Savivaldybės biudžeto lėšos | Kitos viešosios lėšos | Privačios lėšos |
| 1. Priemonės finansavimo šaltiniai, neįskaitant veiklos lėšų rezervo ir jam finansuoti skiriamų lėšų | | | | | | | |
| 26.065.801 | | 0 | 0 | 0 | 0 | 0 | 0 |
| 2. Veiklos lėšų rezervas ir jam finansuoti skiriamos nacionalinės lėšos | | | | | | | |
| 2.896.200 | | 0 | 0 | 0 | 0 | 0 | 0 |
| 3. Iš viso | | | | | | | |
| 28.962.001 | | 0 | 0 | 0 | 0 | 0 | 0 |

Energetikos ministras Rokas Masiulis

SUDERINTA

Lietuvos Respublikos finansų ministerijos

2015-06-05 raštu Nr. ((24.37)-5K-1425625)-6K-1504462